Document ID: /roh_data/filtered/fineweb-2-filterrobots_roh.jsonl.gz/37769

En la debatta tar la nova lescha davart la protecziun da radis privlus era cler d’emprima nà, ch’il parlament haja dad agir pertutgant ils punctaders da laser ferms.
Privel tras punctaders da laser ferms incontestà
Sche quels radis tutgan la retina en l’egl dad ina persuna po quai en il cas pli mal tschorventar ella. Adina puspè datti attatgas sin pilots o manischunzs da locomotivas. Perquai po a partir dad uss er vegnir chastià il possess dad in punctader da laser ferm.
Meglra protecziun da tuttas sorts da radis privlus
Cun la lescha nova vul la Confederaziun proteger la populaziun meglier da radis privlus. Quels vegnan er duvrads tar lasers medicinals ed en solariums.
Tar ils solariums duai vegnir controllà en avegnir sch'ils utilisaders èn infurmads bain avunda davart ils privels e sche las perscripziuns da segirezza vegnan respectadas.
RR novitads 11:00